**ΔΙΕΥΚΡΙΝΗΣΕΙΣ**

**ΕΠΙ ΤΗΣ 7ης ΠΡΟΣΚΛΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Σε συνέχεια ερωτημάτων που τέθηκαν στην ΟΤΔ διευκρινίζουμε τα ακόλουθα:

**Διευκρίνιση 1**

Επιτρέπεται η προμήθεια σκαφών για καταδυτικό τουρισμό στη δράση L313-8;

Όσον αφορά τον καταδυτικό τουρισμό της Δράσης L313-8, επιτρέπεται η προμήθεια μηχανοκίνητων σκαφών, **ξύλινων ή φουσκωτών**, με αποκλειστική χρήση την μεταφορά των ενδιαφερομένων στο πεδίο κατάδυσης.

Δεν επιχορηγούνται ιστιοπλοϊκά σκάφη κλπ, που μπορούν να συνδεθούν με λοιπές θαλάσσιες δραστηριότητες.

**Διευκρίνιση 2**

Η ύπαρξη στέγης είναι υποχρεωτική για τις δράσεις L313-6 & L313-8;

Όσον αφορά τις Δράσεις L313-6 & L313-8 απαιτείται να πληρούνται συγκεκριμένες αρχιτεκτονικές προδιαγραφές βάση της μελέτης/εμπειρογνωμοσύνης «Προδιαγραφές τοπικής αρχιτεκτονικής στις παρεμβάσεις LEADER+ της Αιτωλικής Αναπτυξιακής & Τοπικού Συμφώνου Ποιότητας». Η στέγη αποτελεί απαραίτητη αρχιτεκτονική προδιαγραφή.

H κατασκευή ή επισκευή στέγης δεν επιχορηγείται εφόσον αυτή δεν εφάπτεται με τον κύριο χώρο της επένδυσης.

Σε διώροφο ή πολυώροφο κτίριο, που διαθέτει στέγη, δύναται να υλοποιηθεί επενδυτικό σχέδιο ακόμη και εάν ο κύριος χώρος της επένδυσης δεν εφάπτεται με την στέγη. Σε αυτή την περίπτωση δεν είναι επιλέξιμες δαπάνες για επεμβάσεις στην στέγη.